બીજી તરફ ગત મોડી રાતે નારણપુરાના સુંદરનગર ખાતે રહેતો કેતુલ તલસાણી (ઉ.વ.ર૧) યેશા અને ફોરમ નામની યુવતીઓ સાથે કેશવબાગ નજીક હિંમતલાલપાર્ક બીઆરટીએસ બસસ્ટેન્ડ સામે ઊભો હતો. દરમ્યાનમાં સેટેલાઇટ વિસ્તારમાં આવેલી સત્યાગ્રહ છાવણીમાં રહેતો હાર્દિક ગજેરા (ઉં.વ.રપ) નામનો યુવક પુરપાટ ઝડપે કાર લઇને આવ્યો હતો અને કાર પરનો કાબૂ ગુમાવતાં કાર પલટી ગઇ હતી અને બીઆરટીએસ બસસ્ટેન્ડ સામે ઊભેલાં કેતુલ, યેશા અને ફોરમ સાથે અથડાઇ હતી. આ અકસ્માતમાં અન્ય એક દંપતીને પણ ટક્કર વાગતાં તેઓ ઇજાગ્રસ્ત થયાં હતાં. તમામને સારવાર માટે હોસ્પિટલ ખસેડાયાં હતાં.